**III. Szászvár Pokla**

Ha dagonyáztál Szálkán, ha megkóstoltad Szekszárd ízeit a Borvidéken, ha már begyűjtötted mind a 150 atomot,   
ha elfutottál Korinthoszig, és a Márén megmásztad a Mecseket - Úgy érzed, hogy kemény vagy? Megjártad a poklot?  
Akkor nézz be hozzánk és bizonyítsd be, hogy pokolian jó futó vagy! Szeretettel vár a Szászvár Pokla egy extrém pályával!  
Kellemes, nyugodt környezetben, kis horgosok, elhagyott bányatelep, szőlőlugasok társaságában "pihenheted ki" magad a nagy kihívások után.  
  
Versenyismertetés:  
Versenyközpont: Szászvári Strand, Rajt és cél helyszíne   
  
KERÉKPÁR  
Mini Hill Climb: 2 km felfelé. (strand - bányatelep)  
Nevezés: Helyszínen, 8:00-8:45-ig  
Nevezési díj: 400 Ft.  
Rajt: 9:00 órakor  
A kerékpárverseny a futás előtt a futástól külön zajlik.  
Díjazás: 16 éves korig díjazzuk az első három célba érkezőt!  
Eredményhirdetés: kb.:10:00 órakor  
  
FUTÁS  
Távok:   
4 km strand-bányatelep-strand  
7 km : Egy kör a háromból  
21 km strand-bányatelep-Béke akna-Csiszár tető-pincesor-Borház-Május1. tér (főtér)-Főtér Kávézó és Étterem-Patak utca-Bánya utca-strand.  
Ez a kör 7 km, és ezt kell háromszor megtenni!  
  
Nevezés: 10:00 - 10:45-ig, csak a helyszínen  
Nevezési díj:   
4 km : Gyermekeknek 400 Ft.   
Felnőtteknek(16 év felettiek): 800 Ft  
7 km: 1000 Ft  
21 km:1500 Ft.  
Díjazás:   
4 km: Gyermek, Női, Férfi kategóriákban az első 3 célba érkező,   
7 km: Gyermek, Női, Férfi kategóriákban az első 3 célba érkező,   
21km: Férfi, Nöi kategóriákban az első 3 célba érkező.  
A 21 km-es távon 16 éves kortól lehet indulni!  
A versenyt polgárőrök és önkéntesek segítik.  
A célban a tőlünk megszokott módon házi finomságok várnak rátok.

A versenyeken a rendezőség utasításainak a betartása kötelező. Egyes versenyszámok részben közúton zajlanak, ezek a szakaszok a forgalom elől nem lesznek elzárva, a kresz betartása kötelező. A versenyeken mindenki a saját felelősségére vesz részt, a verseny közben esetlegesen bekövetkező sérülésekért, a versenyzőket ért anyagi kárért a verseny rendezősége semmilyen felelősséget nem vállal. Sportszerűtlen magatartásért azonnali kizárás jár! Szemetelni a verseny teljes területén szigorúan tilos.